Νικόλα Πέτροβιτς-Νιέγκος

Ο Νικόλα Πέτροβιτς-Νιέγκος (γενν. 7 Ιουλίου 1944) είναι μέλος του πρώην βασιλικού  Οίκου των Πέτροβιτς-Νιέγκο του Μαυροβουνίου. Είναι ο επικεφαλής του Οίκου του. Το 2011 το Μαυροβούνιο αναγνώρισε μία επίσημη θέση για τον Οίκο του: την προώθηση της ενότητας, της παράδοσης και του πολιτισμού της χώρας μέσα από ανθρωπιστικές και πολιτιστικές, μη πολιτικές δραστηριότητες.

Βιογραφία
Ήταν το μόνο τέκνο του πρίγκιπα Μιχαήλ του Μαυροβουνίου και της Ζενεβιέβ Πριζάν, κόρης του Φρανσουά Πριζάν οδηγού τραμ και μετέπειτα ιδιωτικού αστυνομικού. Γεννήθηκε σε στρατόπεδο συγκέντρωσης των Γερμανών στην Τσεχία. Οι γονείς του διαζεύχθηκαν όταν ο Νικόλαος Β΄ ήταν 5 ετών και η Γαλλίδα μητέρα του τον μεγάλωσε με τη διατροφή από τον πατέρα του. Μεγάλωσε ως Γάλλος και δεν είχε επισκεφθεί το Μαυροβούνιο. Σπούδασε στην Ανώτερη Εθνική Σχολή των Καλών Τεχνών στο Παρίσι (1965-67) και ακολούθησε μαθήματα αρχιτεκτονικής. Εργάστηκε σε αρχιτεκτονικές κατασκευές (1967-71), όπως θέρετρα χειμερινών αθλημάτων στο Αβοριάζ των Άλπεων και κτήρια Πανεπιστημίων μαζί με τον Σαμάι Χάμπερ.  Το 1971 έλαβε το δίπλωμά του ως αρχιτέκτονας και εισήλθε στην Εταιρεία Γάλλων Αρχιτεκτόνων. Σχχεδίασε την κατοικία του στο Τσέτινγιε ως την πρώτη οικολογική΄κατοικία.

Όταν μεγάλωσε έγινε ενεργό μέλος της εκστρατείας για την ανεξαρτησία του Μαυροβουνίου, που κορυφώθηκε με το δημοψήφισμα. Ανακοίνωσε δημόσια ότι θα επιθυμούσε να επιστρέψει ως βασιλιάς, αν το επιθυμούσε ο λαός. Ζήτησε την περιουσά που ανήκε στον Οίκο του. Το 2010 η Κυβέρνηση του πρόσφερε 3.000 € μηνιαίο επίδομα (όσο αυτό του Προέδρου) με 300.000 € το έτος στην οικογένειά του από την Πολιτεία, μία κατοικία στο Τσέτινγιε και την ιστορική κατοικία του Οίκου του στο Νιέγκος. Ο Νικόλαος Β΄, επειδή η Κυβέρνηση είχε κατασχέσει περισσότερα από 30 ακίνητα του Οίκου του, θεώρησε ανεπαρκή την πρόταση και την απέρριψε. Επίσης η πρόταση δεν του επέτρεπε να ασχολείται με την πολιτική και να μιλά δημόσια για ορισμένα θέματα και ο Νικόλα υποστήριξε ότι το ποσό που ανακοινώθηκε δεν ήταν αυτό που του είχαν προτείνει. Για το λόγο αυτό δεν συμμετείχε τις εορτές για τα 100 έτη από τη διακήρυξη του βασιλείου του Μαυροβουνίου το 2010 και εόρτασε ιδιωτικά την επέτειο.

Το 2011 ψηφίστηκε καλύτερη προσφορά για τον Οίκο του: επιπλέον στα προηγούμενα δινόταν ο πρώτος όροφος του ανακτόρου και ο Νικόλα ονομαζόταν ειδικός αντιπρόσωπος της Κυβέρνησης. Θα του δινόταν 4.300.000 € ως αποζημίωση για τις ιδιοκτησίες του που χάθηκαν. Ο Νικόλα δέχθηκε με ικανοποίηση.

Οικογένεια
Νυμφεύτηκε το 1976 την Φραντσίνε Ναβάρρο και έζησαν στο Λε Λιλά, ΒΔ προάστειο του Παρισιού. Έχουν τέκνα:
 Αλτινάι γεν. 1977, παντρεύτηκε τον Άντον Μαρτύροβ και απέκτησε ένα γιο.
 Μπορίς γενν. 1980, πρίγκιπας και τιτουλάριος διάδοχος του Μαυροβουνίου· μέγας δούκας (βοεβόδας) του Γκράχοβο & Ζέτα. Απέκτησε δυο κόρες.

Διακρίσεις
 Το μεγαλόσταυρο του επιμελητού της Τιμής και της Αφοσίωσης του Β. Στρατιωτικού Τάγματος της Μάλτας.
 Το χρυσό μετάλλιο του Ιταλικού Ερυθρού Σταυρού.

Θυρεός και σημαία
Το 2007 το Σύνταγμα διατήρησε τον θυρεό του Νικολάου Β΄: αργυρός δικέφαλος αετός με στέμμα επάνω και ασπίδα στο στήθος με λέοντα ορμώμενο.

Το 2011 ο νόμος τού επέτρεψε να χρησιμοποιεί τα εραλδικά του σύμβολα.

Η σημαία έχει λευκό πλαίσιο με ερυθρό βάθος και στη μέση τον αργυρό δικέφαλο αετό με στέμμα επάνω και ασπίδα στο στήθος με τα γράμματα Ν. ΙΙ. Κάτω του αετού βρίσκεται λέων ορμώμενος. Η σημαία χρησιμοποιείται στο ανάκτορο και στα μεταφορικά μέσα του Νικολάου Β΄.

Ραδιοφωνικές συνεντεύξεις & τεκμηριωμένες ταινίες
The Njegoskij Fund Network: "A Prince in Paris" , radio-interview by Sonia Zoran for the Radio Suisse Romande (RSR) - La Première (Switzerland, May 27, 2007).
The Njegoskij Fund Network: "The Independence of Montenegro", radio-interview by Pierre Maisonneuve for Radio-Canada - Première Chaîne (Montréal, Québec, Canada, May 22, 2006).
The Njegoskij Fund Network: "The man who did not want to be king" , documentary film by Anne Georget for France 3 TV channel (France, September 16, 1995).
The Njegoskij Fund Network: "The 1991’s appeal of Prince Nicolas Petrovitch Njegosh"  on Radio France Internationale (RFI) (France, 1991).

Αναφορές σε Πηγές

Εξωτερικές Πηγές
Petrović-Njegoš Foundation

Οίκος των Πέτροβιτς-Νιέγκος